Kamu bisa jelasin ke aku soal Pertempuran Kharkov Ketiga dalam bahasa melayu?

Pertempuran Kharkov Ketiga adalah satu siri pertempuran di Barisan Timur dalam Perang Dunia II, dilaksanakan oleh Kumpulan Tentera Darat Selatan Jerman terhadap Tentera Merah, di sekitar bandaraya Kharkov (atau Kharkiv) antara 19 Februari dan 15 Mac 1943. Dikenali oleh pihak Jerman sebagai Kempen Donets, dan di  Soviet Union sebagai Donbas dan operasi Kharkov, serangan balas Jerman membawa kepada penawanan semula bandar Kharkov dan Belgorod.

Semasa Tentera Darat Ke-6 Jerman dikepung dalam Stalingrad, Tentera Merah menjalankan satu siri serangan yang lebih luas terhadap seluruh Kumpulan Tentera Darat Selatan. Ia memuncak pada 2 Januari 1943 apabila Tentera Merah melancarkan Operasi Star dan Operasi Gallop, yang mana antara Januari dan awal Februari memecah pertahanan Jerman dan menyebabkan Soviet menawan semula Kharkov, Belgorod, Kursk, serta Voroshilovgrad dan Izium. Kemenangan Soviet menyebabkan unit-unit Soviet yang terlibat melunjurkan lagi diri mereka. Dilapangkan pada 2 Februari oleh penyerahan kalah Tentera Darat Ke-6 Jerman, Barisan Tengah Tentera Merah mengalihkan perhatiannya ke barat pada 25 Februari dengan memperluaskan ofensifnya terhadap Kumpulan Tentera Darat Selatan dan Kumpulan Tentera Darat Tengah. Operasi selama berbulan-bulan yang berterusan, bagaimanapun, telah banyak mengorbankan nyawa askar Soviet dan beberapa divisyen dikurangkan kepada 1,000–2,000 askar tempur. Pada 19 Februari, Fil Marsyal Erich von Manstein melancarkan serangan balas Kharkovnya, menggunakan Kor II Panzer SS yang baru dan dua ketumbukan panzer.

Pihak Wehrmacht mengapit, mengepung, dan mengalahkan pasukan penggempur armor Tentera Merah di selatan Kharkov. Ini membolehkan Manstein memperbaharui ofensifnya terhadap bandaraya Kharkov sebenar pada 7 Mac. Walaupun diarahkan mengepung Kharkov dari utara, Kor SS Panzer sebaliknya memutuskan untuk memerangi  Kharkov secara langsung pada 11 Mac. Ini membawa kepada pertempuran rumah ke rumah selama 4 hari sebelum Kharkov ditawan semula oleh Divisyen Pertama SS Panzer pada 15 Mac. Tentera Jerman menawan semula Belgorod dua hari kemudian, membentuk bonjolan yang mana pada Julai 1943 akan membawa kepada Pertempuran Kursk. Ofensif Jerman mengakibatkan Tentera Merah mengalami 90,000 kasualti. Pertempuran rumah ke rumah di Kharkov juga menjadi peristiwa dahsyat bagi Kor SS Panzer Jerman, yang mengalami kira-kira 4,300 askar terbunuh dan cedera pada masa operasi itu berakhir pada pertengahan Mac.